Goue Leeus wen Cravenweek-hoofwedstryd, Bulle die AkademieweekDie Goue Leeus – wenners in die hoofwedstryd van die Cravenweek (Foto: Sydney Seshibedi/Gallo Images) Die Goue Leeus het Saterdag op hul “tuisveld” by St Stithians die hoofwedstryd in die Cravenweek teen die Sharks met 45-18 gewen en daarmee die Westelike Provinsie van ŉ driekuns-sege in hoofwedstryde weerhou. Sout is in die WP-wonde gevryf toe hulle boonop met 33-54 deur die Vrystaat geklop is – en in die hoofwedstryd van die Akademieweek het die Blou Bulle óók met die WP afgereken –49-37 om ook dáár die wenner van verlede jaar se hoofwedstryd in sy segereeks te halt. Hierdie twee spanne het die Akademieweek se hoofwedstryd die laaste drie jaar om die beurt gewen. ♦ In die Cravenweek-hoofwedstryd was die rustydtelling net 18-11 voordat die Sharks dit kort ná die hervatting 18-elk gemaak het. Maar toe het die Goue Leeus in die tweede helfte vlam gevat en 27 punte met drie doele en twee strafdoele bygevoeg om met 45-18 te wen. ♦ Die Blou Bulle het die Akademieweek onoorwonne afgesluit en ná ŉ taai eerste helfte hul voet in die deur gekry om die gelykopstryd beklink. Die Vrystaat, wat moontlik ongelukkig was om nie in die hoofwedstryd te speel nie, het weer met hul hardlooprugby indruk gemaak en die WP met sewe drieë teen vyf getroef, met Christopher Schreuder wat met 19 skoppunte die groot verskil tussen die spanne in die hardloopfees gemaak het. Saterdag se uitslae – Cravenweek OP-platteland 70-0 Grens-platteland Limpopo Blou Bulle 34-57 Griekwas Namibië 45-21 Zimbabwe Valke 43-41 Griekwas-platteland OP 29-26 Luiperds SWD 49-36 Pumas Boland 12-42 Griffons Grens 40-45 Blou Bulle Vrystaat 54-33 WP Sharks 18-45 Goue Leeus Akademieweek Grens-platteland 30-59 Griekwas-platteland Pumas 21-27 OP-platteland Zimbabwe 24-27 Namibië Sharks-platteland 26-26 Griffons-platteland Boland 19-26 Goue Leeus SA LSOB 10-22 Griekwas Pumas-platteland 36-40 Valke Sharks 29-38 Vrystaat OP 34-35 Luiperds Limpopo Blou Bulle 31-38 Valke-platteland Grens 34-27 Griffons Blou Bulle 49-37 WP SWD 14-45 Goue Leeus XV